system
Răspunde în limba română, în stilul Wikipedia, cat mai corect gramatical.
user
Cum ai descrie Lagomorfă?
assistant
Lagomorfele sunt membrele ordinului taxonomic Lagomorpha, care cuprinde două familii vii, Leporidae (iepuri) și Ochotonidae (iepuri fluierători). Numele ordinului este derivat din cuvântul din greaca antică lagos (λαγώς, „iepure propriu-zis”) + morphē (μορφή, „formă”).

Taxonomie și istorie evolutivă 

Alte nume utilizate pentru acest ordin, acum considerate sinonime, includ: Duplicidentata - Illiger, 1811; Leporida - Averianov, 1999; Neolagomorpha - Averianov, 1999; Ochotonida - Averianov, 1999; și Palarodentia - Haeckel, 1895, Lilian, 2016.

Istoria evolutivă a lagomorfelor este încă neînțeleasă bine. Până recent, a fost acceptat în general că Eurymylus, care trăia în estul Asiei și datează din Paleocenul târziu sau Eocenul timpuriu, era un strămoș al lagomorfelor. Examinare mai recentă a evidenței fosilelor sugerează că lagomorfele ar fi provenit din Anagaloidea, în timp ce Eurymylus era înrudit mai strâns cu rozătoarele (deși nu un strămoș direct). Iepurii (familia Leporidae) au apărut pentru prima oară în Eocenul târziu și s-au răspândit rapid pe cuprinsul Emisferei nordice; au prezentat un trend înspre creșterea membrelor din spate pe măsură ce s-a dezvoltat pasul săltăreț modern. Iepurii fluierători (familia Ochotonidae) au apărut ceva mai târziu în timpul Oligocenului, în estul Asiei.

Lagomorfele au fost cu siguranță mai diverse în trecut decât în prezent, cu circa 75 de genuri și peste 230 de specii reprezentate în înregistrarea fosilelor și multe alte specii într-un singur biom. Aceasta este o dovadă că descendențele lagomorfelor sunt în scădere.

Descoperiri recente sugerează origine indiană a ordinului, acesta posibil să fi evoluat în izolare când India era un continent-insulă în timpul Paleocenului.

Caracteristici
Lagomorfele sunt similare cu alte mamifere prin faptul că toate au fire de păr, patru membre (adică sunt tetrapode), glande mamare și sânge cald.

Diferențe dintre lagomorfe și alte mamifere
În ciuda istoriei evolutive între lagomorfe și rozătoare, cele două ordine au câteva diferențe majore: în primul rând, lagomorfele au patru incisivi la falca superioară, pe când rozătoarele (Rodentia) au numai doi. De asemenea, lagomorfele sunt aproape strict erbivore, spre deosebire de rozătoare, dintre care multe mănâncă atât carne, cât și materie vegetală. Sunt similare cu rozătoarele în faptul că dinții incisivi le cresc continuu de-a lungul vieților lor, prin urmare trebuind să mestece continuu hrană fibroasă pentru a preveni atingerea unei lungimi excesive a dinților. Lagomorfele și rozătoarele formează clada Glires.

Lagomorfele sunt neobișnuite printre mamiferele terestre prin faptul că femelele sunt mai mari decât masculii. Acest aspect este extrem de rar printre mamiferele terestre.

Diferențe dintre familiile de lagomorfe
Iepurii se deplasează prin sărit, împingându-se cu puternicele picioare din spate și utilizându-și picioarele din față pentru a atenua impactul la aterizare. Iepurilor fluierători le lipsesc anumite modificări ale scheletului, precum craniul arcuit puternic, o poziție verticală a capului, picioare din spate lungi și picioare puternice. De asemenea, acestea au o regiune nazală scurtă.

Răspândire
Lagomorfele sunt răspândite pe cuprinsul lumii și se găsesc pe orice continent al Pământului cu excepția Antarctidei. Totuși, nu se găsesc în majoritatea porțiunii sudice a Americii de Sud, în Indiile Occidentale, Indonezia sau Madagascar și nici pe multe insule. Deși nu sunt originare din Australia, , iar acestea au colonizat cu succes multe părți ale țării și au provocat perturbări speciilor native.

Biologie

Digestie 

La fel ca alte erbivore, lagomorfele au de a face cu o dietă voluminoasă în care pereții celulelor sunt compuși din celuloză, o substanță pe care enzimele digestive ale mamiferelor nu o pot descompune. În ciuda acestui lucru, lagomorfele au dezvoltat un mod de a extrage substanțe nutritive maxime din dieta lor. Mai întâi mușcă și sfâșie țesuturile plantelor cu incisivii, iar apoi macină materialul cu molarii. Digestia continuă în stomac și intestinul mic unde sunt absorbiți nutrienții. După aceea, anumite rămășițe de hrană se abat în cecum. Aici sunt amestecate cu bacterii, drojdii și alte microorganisme care sunt capabile să digere celuloza și să o transforme în zahăr. Alte materii fecale trec prin colon și sunt eliminate în modul obișnuit, drept fecale mici, uscate. După circa 4 până la 8 ore de la masă, conținutul cecumului trece prin colon și este eliminat ca fecale moi, umede. Acestea sunt mâncate imediat de lagomorfă, care poate prin urmare să extragă toți nutrienții rămași în hrană.

Naștere și viață timpurie 
Multe lagomorfe se reproduc de câteva ori pe an și produc rânduri mari de pui. Acesta este în particular cazul speciilor care se reproduc în subteran, în medii protectoare precum vizuini. Puii iepurilor care nu fac parte din genul Lepus sunt născuți neajutorați și lipsiți de păr, după o perioadă de gestație scurtă, iar mama poate deveni din nou pregnantă aproape imediat după ce dă naștere. Mamele sunt capabile să lase acești juvenili în siguranță și să plece pentru a căuta hrană, întorcându-se la intervale de timp pentru a îi hrăni cu laptele lor neobișnuit de bogat. La unele specii, mama vizitează și hrănește rândul de pui doar o dată pe zi, dar juvenilii cresc rapid și sunt de obicei înțărcați într-o lună. Iepurii propriu-ziși (cei din genul Lepus) trăiesc la suprafață, iar juvenilii lor sunt născuți în vizuini scurte ascunși în vegetație. Au o strategie de a preveni prădătorii să le prindă urma rândurilor de pui urmând urmele de miros ale adulților. Se apropie și pleacă de la locul de adăpostire într-o serie de salturi imense, uneori deplasându-se în unghi drept cu direcția lor anterioară. Juvenilii se nasc ajutorați și cu păr, un număr mic fiind născut după o perioadă de gestație mai lungă.

Clasificare

Genuri recente 
Ordinul Lagomorpha Brandt 1885
Familia Leporidae Fischer de Waldheim 1817 (iepuri)
Subfamilia Leporinae Trouessart 1880
Genul Brachylagus
Genul Bunolagus
Genul Caprolagus Blyth 1845
Genul Lepus Linnaeus 1758
Genul Nesolagus Forsyth Major 1899
Genul Oryctolagus Lilljeborg 1874
Genul Pentalagus Lyon 1904
Genul Poelagus
Genul Pronolagus Lyon 1904
Genul Romerolagus Merriam 1896
Genul Sylvilagus Gray 1867
Familia Ochotonidae Thomas 1897 (iepuri fluierători)
Genul Ochotona Link 1795
Genul †Prolagus Pomel 1853 (considerat de unele organizații drept singurul membru al familiei Prolagidae)

Genuri fosile 
 Ordinul Lagomorpha Brandt 1885
 Familia Leporidae Fischer de Waldheim 1817 (iepuri)
 Subfamilia † Archaeolaginae
Genul †Archaeolagus Dice 1917
Genul †Hypolagus Dice 1917
Genul †Notolagus Wilson 1938
Genul †Panolax Cope 1874
 Subfamilia Leporinae Trouessart 1880
 Genul †Alilepus Dice 1931
 Genul †Nuralagus Lilljeborg 1874
 Genul †Pliolagus Kormos 1934
Genul †Pliosiwalagus Patnaik 2001
Genul †Pratilepus Hibbard 1939
Genul †Serengetilagus Dietrich 1941
 Subfamilia †Palaeolaginae Dice 1929
Tribul †Dasyporcina Gray 1825
Genul †Coelogenys Illiger 1811
Genul †Agispelagus Argyropulo 1939
Genul †Aluralagus Downey 1968
Genul †Austrolagomys Stromer 1926
Genul †Aztlanolagus Russell & Harris 1986
Genul †Chadrolagus Gawne 1978
Genul †Gobiolagus Burke 1941
Genul †Lagotherium Pictet 1853
Genul †Lepoides White 1988
Genul †Nekrolagus Hibbard 1939
Genul †Ordolagus de Muizon 1977
Genul †Paranotolagus Miller & Carranza-Castaneda 1982
Genul †Pewelagus White 1984
Genul †Pliopentalagus Gureev & Konkova 1964
Genul †Pronotolagus White 1991
Genul †Tachylagus Storer 1992
Genul †Trischizolagus Radulesco & Samson 1967
Genul †Veterilepus Radulesco & Samson 1967
Trib incertae sedis
Genul †Litolagus Dawson 1958
Genul †Megalagus Walker 1931
Genul †Mytonolagus Burke 1934
Genul †Palaeolagus Leidy 1856
 Familia Ochotonidae Thomas 1897 (iepuri fluierători)
 Genus †Alloptox Dawson 1961
Genul †Amphilagus Tobien 1974
Genul †Bellatona Dawson 1961
Genul †Cuyamalagus Hutchison & Lindsay 1974
Genul †Desmatolagus Matthew & Granger 1923
Genul †Gripholagomys Green 1972
Genul †Hesperolagomys Clark et al. 1964
Genul †Kenyalagomys MacInnes 1953
Genul †Lagopsis Schlosser 1894
Genul †Ochotonoides Teilhard de Jardin & Young 1931
Genul †Ochotonoma Sen 1998
Genul †Oklahomalagus Dalquest et al. 1996
Genul †Oreolagus Dice 1917
Genul †Piezodus Viret 1929
Genul †Russellagus Storer 1970
Genul †Sinolagomys Bohlin 1937
Genul †Titanomys von Meyer 1843
 Familie incertae sedis
Genul †Eurolagus Lopez Martinez 1977
Genul †Hsiuannania Xu 1976
Genul †Hypsimylus Zhai 1977
Genul †Lushilagus Li 1965
Genul †Shamolagus Burke 1941

Note

Legături externe